GDPR masszőr szemmel

Vonatkozik rám? Mitől kell tartanom? Hogyan készüljek?

# Az idei évben rengeteg pontatlan információt kaphattunk az Általános Adatvédelmi Rendeletről (GDPR), ezek közül segítünk tisztába tenni a legfontosabbakat:

## Mi a helyzet a bírságokkal?

**1. tévedés - 20.000.000€ büntetést fogok kapni?!**

- A válasz: nem. A büntetések az adatkezelés kockázatával és felkészültségünk szintjével arányos módon kerül kiszámításra. A kockázat kiszámítása a személyes adatok számosságán alapszik, valamint azon, hogy kezelünk e kritikusan védendő adatot. A Mi szakmánkban bár jellemzően nem dolgozunk nagy adatbázisokkal, de kezelünk egészségügyi adatokat, amelyek kritikusnak minősülnek, így mi veszélyeztetettebb helyzetben vagyunk, mint egy átlagos egyéni vagy mikró vállalkozás.

**2. tévedés - A KKV szegmens nem kap bírságot.**

A Rendelet megszabja az eljáró hatóság a hatáskörét és kötelezettségét. Működését az arányosság elvének figyelembevételével kell gyakorolnia, és elsősorban az adatkezelő vagy adatfeldolgozó figyelmeztetésével kell intézkednie. Dr. Péterfalvi Attila a NAIH-elnök hangsúlyozta: ez nem jelenti azt, hogy nem büntethetnek. Súlyos gondatlanság, szándékosság vagy például egészségügyi adatok sérelme esetén egyetlen adatkezelő sem kerülhetik el a bírságot.

A legbiztosabb megoldás a felkészülés. Még egy drágább, többszázezer forintos felkészülés ára is elmarad egy olyan bírság mellett, ami a felkészülés teljes hiányában akár a legkisebb cégekre is kiszabható. Nem 20.000.000€-ról kell beszélnünk, viszont abban egyetértünk, hogy egy 2.000.000 Forintos csekk is komoly fejfájást tud okozni.

## Hogy jut el hozzám a hatóság?

Önállóan nem indít vizsgálatot, viszont háromféleképpen mégis eljuthatnak hozzánk:

Egy incidens bejelentését minden esetben kötelesek kivizsgálni. Itt nem biztos a bírság, viszont, ha nem kerül bejelentésre az adott incidens mégis kitudódik, akkor jelentős retorzióra számíthatunk.

Bármely társhatóság (NAV, rendőrség, NÉBIH, stb.) adatvédelmi hiányosságot észlel a vizsgált vállalkozónál köteles bejelenteni a NAIH irányában, aki pedig köteles ezt kivizsgálni.

A Hatóság köteles továbbá minden bejelentést / feljelentést kivizsgálni. Természetesen ez lesz a leginkább elterjedt veszélyforrás – egy versenytárs, egy elégedetlen ügyfél, egy rosszakaró is komoly fegyvert kap ezzel a kezébe.

## Hogyan zajlik egy vizsgálat?

A hatóság felméri a nyilvántartásainkba foglalt adatkezelést (adatagyon, adatfeldolgozó, feldolgozói tevékenység, incidens és adattovábbítási, és esetlegesen a kockázatos adatkezeléseink nyilvántartását). Ez megmutatja számukra, hogy milyen adatokat kezel a cégünk milyen biztonsági garanciák mellett.

Ezt követően a szabályzataink kerülnek górcső alá, ezzel mérve fel, hogyan is kellen kezelnünk az adatokat az elérni kívánt biztonság érdekében.

Ezek tartalmát összevetik a tájékoztatókéval, majd a végén pedig a valós működéssel. Ideális esetben ezek nem mutatnak eltérést, általánosságban pedig, ha az elmélet és a gyakorlat nem is mindenhol egyezik tökéleten, mégis láthatóanegymásra épülnek.

## Hol lehet nagyot bukni?

Először a nyilvántartások hiányán (abszolút minimum 4 ilyen szükséges), ezt követőleg a szabályzatok és tájékoztatók eltérésein, majd a valós adatkezelésnél. A feladat komplex így eszerint is kell kezelni.

## Kockázat:

További veszélyfaktor, hogy a legtöbb anyagilag elérhető 50-100.000 Forintos iratminta komoly hiányosságokkal bír, részletes kitöltési és vezetési útmutatóval, mellyel magunkra tudnánk igazítani sablonos szerkezetét egy sem rendelkezik.

## …az Egyesület által ajánlott megoldás:

Ebben segít nekünk korábbi két GDPR előadónk, Dr. Varga Béla ügyvéd és Bátyi Zsolt információbiztonsági szakértő. Elkészítettek egy önmagában 24 tételből plusz magyarázatból álló sablonrendszert az ahhoz tartozó útmutatókkal Egyesületünk számára. Elmondásuk szerint a dokumentáció elkészítésének piaci értéke bőven meghaladja a fél millió forintot, a sablon értéke pedig ezt követően is stabilan a 200.000 Forintos ár felett mozog. Jó hír viszont, hogy egyesületünknek és számosságunknak köszönhetően sikerült megegyezésre jutnunk, miszerint a legkésőbb 2019 február 1-ig leadott rendelések esetén a Masszőrök Egyesületének tagjai részére 70% kedvezményt biztosítanak, így egy átlagon felüli dokumentációhoz kitöltési és vezetési útmutatóval együtt 65.700 Forintos áron juthatunk hozzá.

*Megrendelés és további információ:*

gdpr@vargaweb.hu

+36703666149

+36705335599